ET Euroopa Liidu Teataja C 402/20

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 736/2008, milles käsitletakse asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtjatele

2012/C 402/08

Abi nr: SA.28105 (XF 6/09)

Liikmesriik: Hispaania Kuningriik

Abi andev piirkond/ametiasutus: Castilla-Leóni autonoomne piirkond (NUTS 2 ES41).

Abikava nimetus või sihtotstarbelist üksikabi saava ettevõtja nimi: Líneas de ayuda en materia de acuicultura y productos de la pesca dentro del ámbito de las subvenciones a la transformación y comercialización de los productos agrarios, silvícolas y de la alimentación en Castilla y León.

Õiguslik alus: Orden por la que se convocan determinadas líneas de ayuda en materia de acuicultura y productos de la pesca dentro del ámbito de las subvenciones a la transformación y comercialización de los productos agrarios, silvícolas y de la alimentación en Castilla y León.

Abikavaga ettenähtud aastased kulud või ettevõtjale antava sihtotstarbelise üksikabi üldsumma: abikavaga ettenähtud aastased kulud: 15 000 000 EUR.

Abi suurim osatähtsus:

Abisaaja liik Viited õigusaktidele Abi suurim osatähtsus Väikesed ja keskmise suurusega ettevõtjad (VKEd) Määruse (EÜ) nr 1198/2006 artikli 29 lõike 2 punkt a ja artikli 35 lõike 3 punkt a 40 % Eelmisesse kategooriasse mittekuuluvad ettevõtjad, kellel on vähem kui 750 töötajat või kelle käive on alla 200 miljoni euro Määruse (EÜ) nr 1198/2006 artikli 29 lõike 2 punkt b ja artikli 35 lõike 3 punkt b 20 %

Rakendamise kuupäev: 29. detsember 2008 (1).

Abikava või üksikabi kestus (mitte hiljem kui 30. juuni 2014); märkida:

— kava puhul: kuupäev, milleni abi võib anda: 31. detsember 2013;

— sihtotstarbelise üksikabi puhul: viimase osamakse eeldatav kuupäev: tegemist ei ole sihtotstarbelise üksikabiga.

Abi eesmärk: Ettevõtjatele järgmistel eesmärkidel antav investeeringuabi:

Märkida, millist artiklit (artiklid 8–24) kohaldatakse: määruse (EÜ) nr 736/2008 järgmised artiklid:

Asjaomane tegevusala: abikava, millega toetatakse ettevõtjate investeeringuid nii vesiviljelusse kui ka kalandus- ja vesiviljelustoodete töötlemisse ja turustamisse.

Abi andva asutuse nimi ja aadress:

Excma. Sra. Consejera de Agricultura y Ganadería de la Junta de Castilla y León, Doña Silvia Clemente Municio Calle Rigoberto Cortejoso, 14 47014 Valladolid ESPAÑA

Veebileht: http://www.jcyl.es/AyudaEstado20072013

Põhjendused: märkida, miks on võetud kasutusele riigiabikava, selle asemel et taotleda abi Euroopa Kalandusfondi raames

Castilla-León on EÜ asutamislepingu artikli 87 lõike 3 punkti c kohaselt abikõlblik piirkond, kus rannajoone puudumisele vaatamata on traditsiooniliselt tegutsenud nii vesiviljelustootmisega kui ka kalandus- ja vesiviljelustoodete töötlemise ja turustamisega tegelevad ettevõtjad.

Kõnealuste tegevuste tähenduse tõttu on piirkond sisevete vesiviljelustootmises üks tähtsamaid ning sealne töötlemis- ja turustamissektor on koguni suurem kui Hispaania teatavatel rannikualadel.

Nimetatud asjaolude tulemusena on Castilla-Leóni piirkonda eelmistel programmiperioodidel kaasrahastatud Kalanduse Arendusrahastu raames vesiviljeluse ning töötlemise ja turustamise arendamiseks.

Kuid võimalused toetuste rahastamiseks ajavahemikul 2007–2013 kava „Hispaania kalandussektori rakenduskava – Euroopa Kalandusfond 2007–2013” kaudu on märkimisväärselt kahanenud, mistõttu nimetatud piirkond otsustas koondada piiratud vahendid ühe meetme alla, mis on töötlemise ja turustamisega seotud meede 2.3.

Sellega seoses peab põllumajanduse ja karjakasvatuse ministeerium vajalikuks kehtestada riikliku abikava, millega on võimalik toetada investeeringuid vesiviljelusse ning, kui tegevuskava napid vahendid on ammendatud, ka töötlemisse ja turustamisse.

Abi nr: SA.35649 (12/XF)

Liikmesriik: Prantsusmaa

Abi andev asutus: Ministère de l'écologie, du développement durable et de l'énergie

Sihtotstarbelist üksiktoetust saava ettevõtja nimi: Abi antakse Languedoc-Roussilloni piirkondlikule merekalandus- ja vesiviljeluskomisjonile (Comité régional des pêches maritimes et des élevages marins du Languedoc-Roussillon) eesmärgiga töötada Rhône-Méditerranée angerjahalduse üksuse jaoks välja tegevuskava hõbedase angerja merre laskmiseks ning kava rakendamise ja selle tulemuste teaduslikuks seireks.

Õiguslik alus:

— Décret no 99-1060 du 16 décembre 1999 relatif aux subventions de l'Etat pour des projets d'investissement.

— Décret no 2000-675 du 17 juillet 2000 pris pour l'application de l'article 10 du décret no 99-1060 du 16 décembre 1999 relatif aux subventions de l'Etat pour des projets d'investissement.

— Prantsuse angerjavarude haldamise kava (Plan Français de Gestion de l’Anguille (PGA)), mille Euroopa Komisjon kiitis heaks 15. veebruaril 2010, kohaldades nõukogu 18. septembri 2007. aasta määrust (EÜ) nr 1100/2007, millega kehtestatakse meetmed euroopa angerja varude taastamiseks.

Ettevõtjale antava sihtotstarbelise üksiktoetuse summa: 264 000 EUR 2012. aastal ja 66 000 EUR 2013. aastal. maksimaalne kogusumma on seega 330 000 EUR

Abi suurim osatähtsus: 98 %.

Rakendamise kuupäev: 2012

Üksiktoetuse kestus (viimase osamakse eeldatav kuupäev): Abisumma viimase osa maksmise taotluse esitamise lõppkuupäev on 31. märts 2014.

Abi eesmärk: Hõbedase angerja merrelaskmismeetmete rakendamine, kohaldades määrust (EÜ) nr 1100/2007, eriti selle artikli 2 punkti 8 viiendat taanet.

Meetme eesmärk on selgitada välja, kas hõbedase angerja merrelaskmine aitab kaasa nõukogu 18. septembri 2007. aasta määrusega (EÜ) nr 1100/2007 (millega kehtestatakse meetmed euroopa angerja varude taastamiseks) seatud eesmärkide saavutamisele, samuti püütakse sellega saada täpsemat teavet hõbedase angerja rändeala kohta.

Kasutatud artiklid: Artikkel 18: abi veeloomastiku ja -taimestiku kaitseks ja arendamiseks kavandatud meetmeteks.

Artikkel 21: abi katseprojektideks.

Tegevusala: Kalapüük Vahemere piirkonna vetes, laguunides ja jõgedes, et hõbedased angerjad uuesti merre lasta

Abi andva ametiasutuse nimi ja aadress:

Ministère de l'écologie, du développement durable et de l'énergie Direction des pêches maritimes et de l'aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Veebiaadress, kus on abikava tingimused, mille alusel kavavälist üksiktoetust antakse: http://agriculture.gouv.fr/europe-et-international

Põhjendus: Ettenähtud abi võimaldab rahastada kavandatud tegevust ilma Euroopa Kalandusfondi (EKF) vahendeid kasutamata.

Põhjuseks on asjaolu, et EKFi meetme 3.2 (vt EKFi käsitleva määruse (EÜ) nr 1198/2006 artikkel 38) rakendamine võib asjakohaste eelarveassigneeringute kulutamise määra tõttu osutuda keeruliseks.

(1) Abikavade suhtes, mis on antud enne, kui komisjon on käesoleva vormi kätte saanud, kohaldatakse määruse (EÜ) nr 736/2008 artikli 26 lõiget 1.